Diari Oficial de la Generalitat Valenciana


Sumari del DOGV 4236, del 25-04-2002 (2002/3828)

ACORD de 15 de març de 2002, de la Comissió Territorial d'Urbanisme de València, pel qual s'aprova definitivament la modificació núm. 1 del Pla General de Chera.
-----------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3828


Data del document
:   15-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Chera
    * pla d'urbanisme

ACORD de 15 de març de 2002, de la Comissió Territorial d'Urbanisme de València, pel qual s'aprova definitivament la modificació núm. 1 del Pla General de Chera. [2002/3828]
  
Vist l'expedient remés per l'Ajuntament de Chera, referit a la modificació núm. 1 del Pla General, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 20 de setembre de 2001. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 27 de desembre de 2001.
  
Segon
  
El projecte consta de memòria, plànols d'informació i plànols d'ordenació.
  
Tercer
  
La modificació té per objecte l'ampliació de la delimitació i superfície de la zona de sòl no urbanitzable de règim comú ramader (SNUC-D1.g), i s'aporta un plànol de classificació del sòl en substitució de l'actual amb la nova delimitació.
  
La modificació es justifica, entre altres arguments, en la demanda existent per part dels habitants de la població d'establiments de granges, i en les reduïdes dimensions de l'actual sòl no urbanitzable de protecció ramadera.
  
Quart
  
Durant la tramitació de l'expedient s'han demanat informes als següents organismes: Conselleria d'Agricultura, sol·licitat el dia 14 de gener de 2002, sense que fins ara en conste l'emissió.
  
Cinqué
  
Chera té Pla General d'Ordenació Urbana aprovat definitivament per la Comissió Territorial d'Urbanisme amb data 27 de juliol de 1999.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 7 de març de 2002, va emetre informe relatiu al projecte que ens ocupa, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans Generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 15 de març de 2002, acorda aprovar definitivament la modificació núm.. 1 del Pla General de Chera.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 15 de març de 2002.- El secretari de la Comissió Territorial d'Urbanisme: José Manuel Palau Navarro.